Kajol
Kadžol Devgan (hind. काजोल देवगन, IAST: Kājol Devgan; g. 1974 m. rugpjūčio 5 d.) – Indijos aktorė, daugiausia vaidinanti Bolivudo filmuose. Gimė bengalų-marathų šeimoje Mumbajuje, tėvai – aktorė Tanudža ir režisierius Šomu Mukherdži. Jos šeima buvo aktorių dinastijos dalis: žymi aktorė Rani Mukherdži yra Kadžol pusseserė. Aktorė karjerą pradėjo būdama šešiolikos – 1992 m. debiutavo filme Bekhudi, kuris didelės sėkmės nesulaukė. 1993 m. vaidino populiariame filme Baazigar. Ši juosta žymi Kadžol ir Šahrukh Khano dueto Bolivude pradžią. Kadžol pasižymėjo vaidindama filmuose Karan Arjun ir Dilwale Dulhania Le Jayenge. Pastarasis filmas – vienas sėkmingiausių Bolivudo istorijoje. Tačiau sėkmingiausios Kadžol juostos – Karano Džoharo režisuotos Kuch Kuch Hota Hai, Kabhi Khushi Kabhi Gam ir My Name is Khan. Visuose šiuose filmuose Kadžol vaidino Šahrukho Khano partnerę.